ИВАН БУНИН

ОГРОМНА ШАМАНДУРА СЪС СИНДЖИР…

Превод от руски: Кирил Кадийски, 2003

chitanka.info

Огромна шамандура със синджир.

И в залива, бушуващ с ярост дива,

тя скача и се мята, и се срива

и глухият й звън ехти безспир.

В мъглата гъста губи се брегът.

Нощта се спуска, мрачини безлунни

и в мрака празните рибарски шхуни

на пристана се блъскат и скриптят.

А мачтите сред свойта висота

насам-натам се люшкат в тъмнината

и реите им, килнати в мъглата,

са сякаш черни кръстове в нощта.

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги